钦定古今图书集成/明伦汇编/氏族典/第024卷 > 冯赟〈父璋〉
## 钦定古今图书集成/明伦汇编/氏族典/第024卷 > 冯赟〈父璋〉

按《五代史朱弘昭传》：“冯赟者，太原人也。其父璋事明
宗为阍者。赟为儿时，以通黠为明宗所爱。明宗为节
度使，以赟为进奏官。明宗即位，即为客省使、宣徽北
院使，历河东忠武节度使、三司使。明宗病甚，弘昭及
赟并掌机务于中。及立愍帝，益自以为功。明年正月，
议徙潞王从珂。从珂反，愍帝大惧，遣人召弘昭计事”，
弘昭投井死。安从进闻之，亦杀赟于家。汉高祖即位，
赠赟中书令。